**ELŐTERJESZTÉS**

 **Újhartyán Város Község Önkormányzata Képviselő-testületének**

**2013. november 26-i ülésére**

**4. napirendhez**

**Tárgy: 2014. évi belső ellenőrzés i terv jóváhagyása**

**Előterjesztő:** Göndörné Frajka Gabriella jegyző

**Előkészítő:** Tóth Anikó pénzügyi vezető

Göndörné Frajka Gabriella jegyző

**Szavazás módja:** egyszerű többség

**Tisztelt Képviselő Testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Ötv.) 119. §-a rendelkezik – többek között – a helyi önkormányzatok belső ellenőrzési rendszere működtetésének főbb szabályairól, megjelölve az általa elérni kívánt fontosabb célokat is.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm.rendelet (Bkr.) alapján a belső ellenőrzési feladat ellátása továbbra is kötelező. A 15. § szerint a belső ellenőrzés kialakításáról, megfelelő működtetéséről a költségvetési szerv vezetője (jegyző) köteles gondoskodni, emellett köteles a belső ellenőrzés működéséhez szükséges forrásokat biztosítani.

Felhívom szíves figyelmüket, hogy az éves ellenőrzési terv elkészítésével kapcsolatban a jogszabály változott. A Bkr. 32. § alapján **a 2014. éves tervet** a Képviselő-testületnek **december 31-ig** kell jóváhagynia, de **november 30-ig el kell készülnie** a tervnek.

A belső ellenőrzés általános stratégiai célja, hogy rendszerszemléletű megközelítéssel, a

kockázatkezelési, kontroll és szervezetirányítási rendszerek módszeres értékelésével, javításával hozzájáruljon az önkormányzat gazdasági programjában meghatározott célkitűzések eléréséhez.

Az ellenőrzési feladatok végrehajtásának elsődleges célja:

* az önkormányzat és az intézményei zavartalan, szabályszerű működésének támogatása,
* az eszközökkel és forrásokkal való hatékony gazdálkodás elősegítése, vagyonvédelem.

A belső ellenőrzés tevékenységének megszervezése éves ellenőrzési terv alapján történik.

**Az elmúlt években az alábbi ellenőrzési témák voltak:**

**2010. évben:**

Január:

Kisebbségi önkormányzat gazdálkodásának, működésének szabályszerűségi vizsgálata.

Ellenőrzés célja: Annak vizsgálata, hogy a kisebbségi önkormányzat gazdálkodásának szabályozása, gazdálkodása megfelel-e a hatályos jogszabályoknak.

Február:

Óvoda létszám- és bérgazdálkodás ellenőrzése

Az ellenőrzés célja: az intézményi létszám – bér ellenőrzése, csoportlétszámok vizsgálata.

Március:

Szociális ügyek, igazgatás

Az ellenőrzés célja: a segélyek és támogatások kifizetésének vizsgálata, az eljárások szabályszerűségének vizsgálata.

Április:

Szennyvíztisztító, mint Üzemeltető Intézmény működésének átfogó vizsgálata

Ellenőrzés célja: Működés vizsgálata a megbízó igénye szerint.

Május:

A kötelezettségvállalások ellenőrzése

Az ellenőrzés célja: a kötelezettségvállalások szabályszerűsége, analitikus nyilvántartása, megfeleltetése a törvényi előírásoknak.

Június:

A beruházások, karbantartások ellenőrzése

Az ellenőrzés célja: Német Nemzetiségi Óvoda-Konyha beruházás megfelelnek-e a törvényes előírásoknak, az elvégzett munkák műszaki átvételének ellenőrzése, a beruházás szabályszerűségének vizsgálata

### Július:

### Civil szervezeteknek nyújtott támogatások vizsgálata

Ellenőrzés célja: A támogatások elszámolásának helyessége, támogatások igénylése és odaítélésénél betartották- e a hatályos szabályzást

Augusztus:

Adóhátralékok behajtására tett intézkedések vizsgálata

Ellenőrzés célja: Hogyan alakult a vizsgált években az adóhátralék, milyen intézkedések történtek a behajtásra, milyen lehetőségek vannak.

Szeptember:

REMONDISZ Kft, mint Üzemeltető működésének átfogó vizsgálata

Ellenőrzés célja: Működés vizsgálata a megbízó igénye szerint.

Október:

Helyi adó ellenőrzése

Ellenőrzés célja: Iparűzési adó ellenőrzése a vállalkozások által beadott bevallások tartalmi ellenőrzése az adatok valóságtartalmának vizsgálata az adóalanyok behívásával

November:

A költségvetési beszámoló és a költségvetés ellenőrzése

Az ellenőrzés célja: a beszámoló és a költségvetés megfelel-e a törvényi előírásoknak

December:

Választások, szavazások pénzügyi elszámolásának felülvizsgálata

Ellenőrzés célja: Választások pénzügyi elszámolásának ellenőrzése, törvényi szabályozás betartásának ellenőrzése.

**2011. Évben:**

1. A beruházások, karbantartások ellenőrzése

Az ellenőrzés célja: Vízberuházás beruházás megfelelnek-e a törvényes előírásoknak, az elvégzett munkák műszaki átvételének ellenőrzése, a beruházás szabályszerűségének vizsgálata.

1. Helyi adó ellenőrzése.

Az ellenőrzés célja: Iparűzési adó ellenőrzése a vállalkozások által beadott bevallások tartalmi ellenőrzése az adatok valóságtartalmának vizsgálata az adóalanyok behívásával.

1. Katasztrófa elhárítási terv felülvizsgálata

Az ellenőrzés célja: A jogszabályok szerinti megfelelés

1. Nyilvántartás az 5 millió feletti szerződésekről

Az ellenőrzés célja: Üvegzseb visszaszorítása

1. Felvett hitelek alapján az Önkormányzat hitelerő képességének vizsgálata

Az ellenőrzés célja: Az önkormányzat likviditásának stabil megtartása

1. 2010. évi költségvetési beszámoló ellenőrzése.

Az ellenőrzés célja: A beszámoló és a költségvetés megfelel-e a törvényi előírásoknak

**2012. évben:**

1. Újhartyáni Német Nemzetiségi Általános Iskola létszám- és bérgazdálkodásának ellenőrzése.
2. Adóhatóság tevékenységének ellenőrzése
3. Iparűzési adó ellenőrzés

**2013. évben:**

1. Helyi adó ellenőrzése

Ellenőrzés célja: Iparűzési adó ellenőrzése a vállalkozások által beadott bevallások tartalmi ellenőrzése az adatok valóságtartalmának vizsgálata az adóalanyok behívásával

1. Pénzgazdálkodási jogkörök (kötelezettség-vállalás, utalványozás, ellenjegyzés, érvényesítés, szakmai igazolás) rendjének, ellátásának ellenőrzése

(akár önállóan működő intézmény vonatkozásában is!)

Célja: annak megállapítása, hogy a kötelezettség-vállalás, ellenjegyzés, szakmai teljesítés-igazolás, érvényesítés, valamint utalványozás helyi szabályai kialakításra kerültek-e, a gyakorlati eljárás és a dokumentálás során a jogszabályi és a helyi szabályozás előírásai betartásra kerülnek-e

1. A beruházások, karbantartások ellenőrzése

Célja: annak vizsgálata, hogy a beruházások szabályozása, lebonyolítása, dokumentálása, nyilvántartása megfelelő-e, valamint a karbantartások végrehajtása tervezett és biztosított-e

1. A számviteli, a bizonylati rendszer és a forgalom ellenőrzése

(akár önállóan működő intézmény vonatkozásában is, mivel elkülönített könyvelése van!)

Célja: annak vizsgálata, hogy a számviteli rendszer működése a törvényi előírásoknak megfelelő-e, számlarend, bizonylati rend, alaki-tartalmi követelmények vizsgálata

1. Pénzkezelés ellenőrzése

(akár önállóan működő intézmény vonatkozásában is, mivel saját pénztára van!)

Célja: annak vizsgálata, hogy a pénzkezeléssel kapcsolatos bizonylatok alaki és tartalmi szempontból megfelelőek-e, készpénzkezelés, vagyonvédelem, pénztárzárlat ellenőrzése, pénztári rovancs, a pénzkezelési szabályzatban foglaltak betartásának vizsgálata

1. Szabályozottság vizsgálata (KIZÁRÓLAG ELLENŐRZÉS)

Célja: annak megállapítása, hogy az önkormányzat/intézmény szabályzatai a törvényi és a helyi sajátosságok figyelembevételével készültek-e, jogszabályi változásoknak megfelelő aktualizálások megtörténtének ellenőrzése

1. Önkormányzati tulajdonú UVÜ.OKIP Kft ellenőrzése

Célja: annak megállapítása, hogy a vizsgált szerv szabályozottsága, működése, gazdálkodása megfelel-e a vonatkozó törvényi előírásoknak és az Alapító által kitűzött céloknak

1. Önkormányzati tulajdonú Őrző-védő Kft ellenőrzése

Célja: annak megállapítása, hogy a vizsgált szerv szabályozottsága, működése, gazdálkodása megfelel-e a vonatkozó törvényi előírásoknak és az Alapító által kitűzött céloknak.

**Javaslat, 2014-évre, a mellékelt tájékoztató alapján:**

Mivel 2014. januártól olyam mértékű államháztartási számviteli változások lesznek központilag elrendelve, amely alapján a belső ellenőrzés tanácsadó jellegét lenne célszerű kihasználni. Azt tudni kell, hogy tanácsadási/ellenőrzési nap 100.000.-Ft be kerül az önkormányzatnak.

Másik eldöntendő kérdés, hogy milyen cégeket kérjünk fel ellenőrzésre.

Javaslat:

1. Vincent Auditor Kft. Dabas
2. Trendinveszt Kft Újhartyán

**Ellenőrizendő téma:**

1. **Szabályozottság vizsgálata (KIZÁRÓLAG ELLENŐRZÉS)**

**Célja:** annak megállapítása, hogy az önkormányzat/intézmény szabályzatai a törvényi és a helyi sajátosságok figyelembevételével készültek-e, jogszabályi változásoknak megfelelő aktualizálások megtörténtének ellenőrzése

1. **Helyi adó ellenőrzése**

**Célja:** esetleges hátralékok feltárása, adózási morál javítása, iparűzési adóbevallások tartalmi ellenőrzése adóalanyok behívásával

1-8 vállalkozás ellenőrzése 2 helyszíni vizsgálati nap

9-16 vállalkozás ellenőrzése 3 helyszíni vizsgálati nap

17-24 vállalkozás ellenőrzése 4 helyszíni vizsgálati nap

 efölött arányosan

1. **Nemzetiségi önkormányzat gazdálkodásának, működésének szabályszerűségi vizsgálata**

**Célja:** annak megállapítása, hogy a nemzetiségi önkormányzat szabályozottsága és gazdálkodása megfelel-e a vonatkozó törvényi előírásoknak és az Alapító által kitűzött céloknak

1. **Normatívák vizsgálata (oktatási és/vagy szociális)**

**Célja:** annak megállapítása, hogy a ….. évi normatív állami hozzájárulások/normatív kötött felhasználású támogatások igénylése/elszámolása megfelel-e a törvényi előírásoknak, a vonatkozó tanügyi és egyéb dokumentumok, kapcsolódó feltételek megfelelőségének vizsgálata